CELEX: 62011TA0652
Language: el
Date: 2015-02-26 00:00:00
Title: Υπόθεση T-652/11: Απόφαση του Δικαστηρίου της 26ης Φεβρουαρίου 2015 — Sabbagh κατά Συμβουλίου ( «Κοινή εξωτερική πολιτική και πολιτική ασφαλείας — Περιοριστικά μέτρα ληφθέντα κατά της Συρίας — Δέσμευση κεφαλαίων — Πρόδηλο σφάλμα εκτιμήσεως — Εξωσυμβατική ευθύνη» )

13.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/23
            
         Απόφαση του Δικαστηρίου της 26ης Φεβρουαρίου 2015 — Sabbagh κατά Συμβουλίου
   (Υπόθεση T-652/11) (1)
   
   ((«Κοινή εξωτερική πολιτική και πολιτική ασφαλείας - Περιοριστικά μέτρα ληφθέντα κατά της Συρίας - Δέσμευση κεφαλαίων - Πρόδηλο σφάλμα εκτιμήσεως - Εξωσυμβατική ευθύνη»))
   (2015/C 118/30)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Bassam Sabbagh (Δαμασκός, Συρία) (εκπρόσωποι: A. Bastin και JM Salva, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης (εκπρόσωποι: B. Driessen και Σ. Κυριακοπούλου)
   
      Αντικείμενο
   
   Αφενός, αίτημα ακυρώσεως του εκτελεστικού κανονισμού (ΕΕ) 1151/2011 του Συμβουλίου, της 14ης Νοεμβρίου 2011, για την εφαρμογή του κανονισμού (ΕΕ) 442/2011 σχετικά με περιοριστικά μέτρα λόγω της κατάστασης στη Συρία (ΕΕ L 296, σ. 3), της αποφάσεως 2011/782/ΚΕΠΠΑ του Συμβουλίου, της 1ης Δεκεμβρίου 2011, σχετικά με περιοριστικά μέτρα κατά της Συρίας και για την κατάργηση της απόφασης 2011/273/ΚΕΠΠΑ (ΕΕ L 319, σ. 56), και του κανονισμού (ΕΕ) 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και για την κατάργηση του κανονισμού (ΕΕ) 442/2011 (ΕΕ L 16, σ. 1), στον βαθμό που οι πράξεις αυτές αφορούν τον προσφεύγοντα, και, αφετέρου, αγωγή αποζημιώσεως για την αποκατάσταση της ζημίας που υπέστη.
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει ως απαράδεκτη την αίτηση ακυρώσεως των εκτελεστικών κανονισμών του Συμβουλίου που είναι μεταγενέστερα της εκδόσεως του κανονισμού (ΕΕ) 36/2012, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και για την κατάργηση κανονισμού 442/2011.
            
         
               2)
            
            
               Ακυρώνει, στον βαθμό που οι πράξεις αυτές αφορούν τον Bassam Sabbagh:
               
                           —
                        
                        
                           τον εκτελεστικό κανονισμό (ΕΕ) 1151/2011 του Συμβουλίου, της 14ης Νοεμβρίου 2011, για την εφαρμογή του κανονισμού (ΕΕ) 442/2011,
                        
                     
                           —
                        
                        
                           την απόφαση 2011/782/ΚΕΠΠΑ του Συμβουλίου, της 1ης Δεκεμβρίου 2011, σχετικά με περιοριστικά μέτρα κατά της Συρίας και για την κατάργηση της απόφασης 2011/273/ΚΕΠΠΑ
                        
                     
                           —
                        
                        
                           τον κανονισμό 36/2012.
                        
                     
         
               3)
            
            
               Τα αποτελέσματα των αποφάσεων και κανονισμών που ακυρώθηκαν διατηρούνται έναντι του Bassam Sabbagh, μέχρι την ημερομηνία λήξεως της προθεσμίας ασκήσεως αναιρέσεως ή, εφόσον έχει ασκηθεί αναίρεση εντός της προθεσμίας αυτής, μέχρι την ενδεχόμενη απόρριψη της αναιρέσεως.
            
         
               4)
            
            
               Απορρίπτει την αγωγή αποζημιώσεως.
            
         
               5)
            
            
               Το Συμβούλιο της Ευρωπαϊκής Ένωσης φέρει τα δικαστικά έξοδά του καθώς και το ήμισυ των δικαστικών εξόδων του Bassam Sabbagh.
            
         
               6)
            
            
               Ο Bassam Sabbagh φέρει το ήμισυ των δικαστικών εξόδων του.
            
         
      (1)  ΕΕ C 58 της 25.2.2012.